Herrie oor 'rassistiese' Dove-advertensie | Maroela Media
'n Skermgreep uit Dove se advertensievideo wat op sosiale media versprei word (Foto: Twitter)
Dove het intussen die advertensie van Facebook verwyder en om verskoning gevra. "Die foto wat ons onlangs op Facebook geplaas het, het nie daarin geslaag om bruin en swart vroue op 'n deurdagte wyse te verteenwoordig nie. Ons is diep spyt oor die aanstoot wat dit gegee het," het Dove op Twitter laat hoor.
Die advertensie wat 'n drie sekonde lange video was, het 'n swart vrou getoon met 'n bruin hemp aan wat dan die hemp uittrek om 'n wit vrou met 'n ligter hemp aan te vertoon. Dié vrou trek dan haar hemp uit, en vertoon 'n bruin vrou met 'n effense donkerder hemp. Baie mense op sosiale media het hul ontevredenheid oor die advertensie uitgespreek en dit as rassisties bestempel.
Hoewel die video van Facebook verwyder is, word skermgrepe steeds op sosiale media gedeel. Sommige sosialemediagebruikers het gesê die advertensie is rassisties omdat dit voorstel dat swart velle vuil en wit velle skoon is.
Dit is nie die eerste keer dat Dove daarvan beskuldig word dat hy onsensitief teenoor sekere rasgroepe is nie.
Dove, wat deur Unilever besit word, is besig met 'n advertensieveldtog wat die diversiteit van vroue wil vier.
Ek is tog so siek en sat vir mense wat rassisme in alles wil sien. Die wit vrou verander ook… Maar nee, moet tog net niks van die donker vrou maak nie. Hulle gaan nou seker kla oor die seep ook wit is. Lyk my party mense hou nou maar as n reel nie v hul velkleur nie.
Nou toe nou!. Word daar nie daagliks middels gebruik om velle ligter te maak nie. Beslis maar niemand kerm en kla daaroor nie, so hoe dan nou?
Sommige rasse het ongelukkig maar net 'n minderwaardigheidskompleks.
Het die vrouens wat die advert gemaak het, gekla? En waarvoor gebruik swart en bruin vroue goed wat hul velle ligter maak? En ons wit vrouens lê in die son tot ons bruin is…. wie is nou wie? Ag nee wat!!!